Pazudušie: Trūkstošie gabali

"Pazudušie: Trūkstošie gabali" () ir ASV drāmas un piedzīvojumu miniseriāls, kas sastāv no 13 minisērijām. Miniseriāla darbība notiek seriāla "Pazudušie" visumā, no tā pirmās līdz ceturtajai sezonai. Sērijas bija pieejamas Verizio Wireless abonentiem, kā arī ABC tīmekļa vietnē bezmaksas apskatei. Miniseriālu veidoja tie paši producenti, kas veidoja seriālu "Pazudušie", un tajā piedalījās seriāla aktieri, padarot miniseriālu par kanonisku papildinājumu galvenajam seriālam. Visas 13 sērijas kā papildus materiāli iekļauti seriāla ceturtās sezonas DVD izdevumā.

2005. gadā izsludināja projektu ar nosaukumu "Pazudušie: Video dienasgrāmatas", taču līguma ierobežojumu dēļ projektu vairākkārt atcēla. Sākotnēji bija plānots, ka miniseriāls stāstīs atsevišķu stāstu par diviem nezināmiem varoņiem. Taču, tā kā producenti vēlējās, lai varoņus atveidotu aktieri, kuri nebija Ekrāna aktieru ģildes biedri, un pārējās ģildes šo ideju neatbalstīja, projektu atlika. 2007. gadā paziņoja, ka projektam mainīs nosaukumu un tajā piedalīsies aktieri no galvenā seriāla.

 Epizodes 
№NosaukumsRežisorsScenāristsVaroņiAktieriPirmizrādes datums1."Rokas pulkstenis"(The Watch)Džeks BendersKarltons KjūzsDžeks Šepards un Kristians ŠepardsMetjū Fokss un Džons Terijs2007. gada 6. novembrīPirms kāzām ar Sāru Džeks met akmeņus okeānā. Kristians pienāk pie viņa un iedod viņam rokas pulksteni, ko reiz Kristianam uzdāvināja viņa tēvs. Džeks to uzvelk, un pēc tam Kristians lūdz viņu būt labākam tēvam, ja viņam un Sārai būs bērni.2."Hērlija un Frogurta piedzīvojumi"(The Adventures of Hurley and Frogurt)Džeks BendersĀdams Horovics un Edvards KitsisHugo "Hērlijs" Reijess un Nīls "Frogurts"Horhe Garsija un Šons Veilens2007. gada 13. novembrīHērlijs gatavojas randiņam ar Libiju un aizņemas no Rouzas pudeli vīna. Viņš sastopas ar Nīlu, kurš jautā Hērlijai, vai viņš satiktos ar Libiju, jo arī viņa viņam patīk. Hērlijs atbild, ka tikai tagad gatavojas randiņam ar Libiju. Nīls saka "tas vēl nav beigas" un aiziet.3."Pils karalis"(King of the Castle)Džeks BendersBraiens VonsDžeks Šepards un Bens LainussMetjū Fokss un Maikls Emersons2007. gada 20. novembrīDžeks un Bens spēlē šahu vienā no mājām Dharmas ciematā. Bens pauž nožēlu, ka Džeks drīz pametīs Salu, taču piebilst, ka Sala var lemt citādi. Viņš arī saka, ka Džeks varētu vēlēties atgriezties. Džeks nepiekrīt un izdara agresīvu gājienu ar šaha figūru, uz ko Bens atbild ar aizsardzības gājienu ar torni.4."Darījums"(The Deal)Džeks BendersElizabete SarnofaMaikls Dosons un Džūljeta BērkaHerolds Perrino un Elizabete Mičela2007. gada 26. novembrīMaiklu tur gūstā "Citi" savā viltus ciematā. Džūljeta nāk pie viņa un pārrunā ar viņu nākotnes darījuma detaļas, saskaņā ar kurām viņam ir jāatved viņiem dažus izdzīvojušos, un viņi atdod Maiklam viņa dēlu.5."Operācija "Guļošs""(Operation: Sleeper)Džeks BendersBraiens K. VonsDžeks Šepards un Džūljeta BērkaMetjū Fokss un Elizabete Mičela2007. gada 3. decembrīDžeks guļ savā teltī, kad Džūljeta viņu pamodina un stāsta, ka pārējie izdzīvojušie viņai neuzticas. Džeks apsola viņu aizsargāt, taču viņa atbild, ka atrodas viņu nometnē kā spiegs un ka "Citi" drīz ieradīsies pēc grūtnieces Sunas. Tomēr pati Džūljeta vairs nevēlas strādāt pēc Bena pavēles un vēlas pievienoties izdzīvojušajiem.6."23. istaba"(Room 23)Džeks BendersElizabete SarnofaBens Lainuss un Džūljeta BērkaMaikls Emersons un Elizabete Mičela2007. gada 11. decembrīBens un Džūljeta stāv stacijas "Hidra" ēkas priekšā. Džūljeta stāsta, ka Volts, kurš tiek turēts 23. istabā, "to izdarīja vēlreiz". Šis kaut kas patiešām nobiedēja pārējos "Citus". Džūljeta mēģina pārliecināt Benu, ka Volts ir bīstams, uz ko Bens atbild, ka viņš ir tikai bērns. Uz to Džūljeta parāda viņam beigtos putnus, kas guļ zem 23. istabas loga.7."Arcts un amatniecība"(Arzt & Crafts)Džeks BendersDeimons LindelofsLeslijs Arcts, Džins Kvons, Sun Kvona, Maikls Dosons un Hugo "Hērlijs" ReijessDenjels Robaks, Daniels Dejs Kims, Jundžina Kima, Herolds Perrino un Horhe Garsija2007. gada 17. decembrīSuna un Džins sēž uz pludmales, apspriežot Šenonu un Būnu. Arcts pieskrien pie viņiem un jautā, vai viņi kopā ar Džeka grupu pārceļas dzīvot alās. Izdzīvojušie vēl nezina, ka Suna runā angliski, ko Arctam paskaidro Hērlijs, kurš netālu sēž kopā ar Maiklu. Arcts skaidro, ka Džeks vēlas savākt visus, kas vēlas un pārcelties no pludmales alās, bet pats Arcts domā, ka Džeks ir traks, jo dzirdējis viņu runājam ar mirušo tēvu. Arcts secina, ka paliks pludmalē, taču, džungļos izdzirdot Dūmu briesmoņa rūkoņu, viņš pēkšņi maina domas, sakot, ka tomēr dosies dzīvot alās.8."Apglabātie noslēpumi"(Buried Secrets)Džeks BendersKristīna M. KimaSuna Kvona, Maikls Dosons, Džins Kvons un Suns VinsentsJundžina Kima, Herolds Perrino, Daniels Dejs Kims un Pono2007. gada 24. decembrīDžins ir aizņemts ar makšķerēšanu, kamēr Suna viņu vēro no džungļiem. Pēc tam viņa izņem Kalifornijas autovadītāja apliecību un vēlas to aprakt, kad garām paskrien Vinsents, kuram seko Maikls. Viņš atvainojas, bet ierauga apliecību un jautā par to. Suna paskaidro, ka gribējusi pamest Džinu un ka Sala ir viņas sods. Maikls mierina Sunu, un viņi gandrīz skūpstās, bet viņus pārtrauc Vinsenta parādīšanās.9."Tropu depresija"(Tropical Depression)Džeks BendersKarltons KjūzsLeslijs Arcts un Maikls DosonsDaniels Robaks un Herolds Perrino2007. gada 31. decembrīArcts noķer Medūzas zirnekli (kas vēlāk sakodīs Paulo un Nikiju), kad Maikls tuvojas viņam un jautā par laika apstākļiem plosta palaišanai. Arcts stāsta, ka stāstu par sliktajiem laikapstākļiem izdomājis, jo vēlējies, lai plostu palaistu ātrāk. Pēc tam Arcts stāsta, ka ieradās Sidnejā, lai apciemotu savu interneta draudzeni, taču viņa pazuda viņu pirmā randiņa laikā. Pēc tam Arzcts nopirka biļeti reisam 815 un izlidoja no Sidnejas. Pēc tam viņš atvainojas par melošanu, un Maikls atbild, ka plosts ir gandrīz gatavs un viņi atvedīs palīdzību.10."Džek, satiec Ītanu. Ītans? Džeks."(Jack, Meet Ethan. Ethan? Jack.)Džeks BendersDeimons LindelofsDžeks Šepards un Ītans RomsMetjū Fokss un Viljams Meipoters2008. gada 8. janvārīDžeks meklē čemodānus, kad Ītans pieiet viņam klāt un parāda džungļos atrasto čemodānu ar zālēm. Viņi iepazīstas un Ītans norāda uz Klēru, liekot domāt, ka viņai būs jādzemdē uz Salas. Džeks saka, ka Ītanam būs jābūt palīgam, ja viņai sāksies dzemdības. Ītans izskatās noraizējies un stāsta Džekam, ka viņa sieva nomira dzemdību laikā kopā ar mazuli. Pēc tam viņš piebilst, ka cer uz glābēju ierašanos uz Salas.11."Džinam golfa laukumā notiek histērijas lēkme"(Jin Has a Temper-Tantrum on the Golf Course)Džeks BendersDrū GodārdsDžins Kvons, Maikls Dosons un Hugo "Hērlijs" ReijessDaniels Dejs Kims, Herolds Perrino un Horhe Garsija2008. gada 14. janvārīHērlijs, Maikls un Džins spēlē golfu vienā no Salas laukumiem. Džins zaudē Maiklam. Pēc tam Džinam notiek histērijas lēkme, kuras laikā viņš kliedz korejiešu valodā, ka ir noguris, neviens viņu nesaprot, viņu kaitina Sala un rokassprādzes no salauztajiem roku dzelžiem. Hērlijs un Maikls nolemj viņu pamest, pēc kā Džins apsēžas zemē un sāk raudāt.12."Aploksne"(The Envelope)Džeks BendersDeimons LindelofsDžūljeta Bērka un AmēlijaElizabete Mičela un Džūlija Adamsa2008. gada 21. janvārīDžūljeta atrodas savās mājās Dharmas ciematā, kad redz cepeškrāsnī degam kūciņas. Viņa tās izvelk, bet apdedzina roku. Amēlija pienāk pie viņas un palīdz ar apdegušo roku. Viņi sāk runāt par Benu, un Džūljeta dod mājienus uz kaut ko. Viņa lūdz Amēliju par kaut ko nerunāt un vēlas viņai parādīt aploksni, bet tad atskan durvju zvans, kas viņus pārtrauc.13."Tātad viss sakās"(So It Begins)Džeks BendersDrū GodārdsKristians Šepards, suns Vinsents un Džeks Šepards.Džons Terijs, Pono, Metjū Fokss2008. gada 28. janvarīVinsents skrien cauri džungļiem uzreiz pēc lidmašīnas avārijas. Viņš dzird Kristiana Šeparda svilpi. Vinsents pieskrien viņam klāt, un Kristians viņam pastāsta, ka Džeks guļ netālu un viņu ir jāpamodina, jo viņam "ir darbs". Tālāk seko aina, kas ir pirmās sezonas pirmās epizodes ievada aina: Džeks atver acis, guļot bambusu birzī, un redz pienākam Vinsentu.

 Atsauces 

 Ārējās saites 

Kategorija:Pazudušie